system
Răspunde în limba română, în stilul Wikipedia, cat mai corect gramatical.
user
Ce ai despre Sare de bucătărie?
assistant
Sarea de bucătărie este denumirea populară a unui amestec mineral alcătuit în majoritate din clorură de sodiu (NaCl). La obținerea sării de bucătărie, aceasta poate să conțină până la 3 % sare marină și 15 % alte săruri. În comerț se poate găsi sarea rafinată care conține și alte substanțe pentru îmbunătățirea calităților sării în afară de sarea propriu zisă.

Proprietăți
Sarea de bucătărie, deși contribuie la creșterea presiunii osmotice  intracelulare și presiunii sanguine, datorită ionilor de sodiu, constituie un conservant și condiment de bază în alimentație, fiind folosită în industria conservelor, în tăbăcărie, în industria chimică etc. Un substituent recomandat medical în anumite situații este clorura de potasiu (KCl) care nu prezintă efectele secundare menționate, dar nu prezintă același gust. Consumul zilnic de sare recomandat este de cca. 5 g. Sarea se folosește la orice mâncare.

Etimologie 
Sare derivă din cuvântul latin sal. Aceeași origine o are și cuvântul salariu, deoarece soldații romani au fost, în anumite timpuri, plătiți în sare.

Alimentație 
Asimilarea în organism a unei cantități prea mari de sare poate conduce la serioase probleme de sănătate, precum creșterea presiunii arteriale, disfuncții cardiovasculare, infarct, osteoporoză și cancer stomacal. Doar în 2010, 15% din decesele cauzate de infarct au fost din cauza consumului excesiv de sare.

Comerțul cu sare 
Sarea a constituit un bun vândut și cumpărat - o marfă - tot timpul. Sunt atestate drumuri comerciale numite drumuri ale sării, servind inițial la transportarea sării.

Substanțe suplimentare 
După sortimentul de sare acesta mai poate conține substanțe adăugate:
1. pentru reducerea higroscopicității
 Carbonat de calciu
 Carbonat de magneziu
 Hidroxid de aluminiu
 Silicați
 Hexacianoferat de potasiu
2. pentru suplimentarea cu substanțe minerale, sau vitamine
 Iod (ioduri și iodați de potasiu sau sodiu)
 Fluor (fluoruri)
 Nitrit de sodiu
 Acid folic
3. pentru îmbunătățirea calităților gustative
 condimente

Vezi și 
 Listă de condimente
 Clorură de sodiu
 Sare gemă

Note

Legături externe 

Sarea, Timpul și Omul 
Exploatarea sării în Dacia romană
Exploatarea sării în spațiul carpato-dunărean în perioada post-romană și cea a marilor migrații
Exploatarea tradițională a sării în Transilvania
 Oamenii sării – în căutarea aurului alb, 25 septembrie 2011, Maria Olaru, Descoperă
 Povestea sării din bucate, 13 august 2007, Lucian Vasilescu, Descoperă
 Valea aurului alb - Marsal , 29 noiembrie 2006, Dorin Marian, Revista Magazin
 Mărturii despre sare, 14 septembrie 2005, Anna Borca, Jurnalul Național
 Sarea de masa, iodata sau neiodata ?, 23 iulie 2012, Teodor Dănălache, CrestinOrtodox.ro
 Densitatea soluțiilor de sare

Sare comestibilă
Conservanți
Condimente
Cloruri
Compuși ai sodiului